"Setswana Puotlaleletso ya Ntlha (FAL)/P1 3 DBE/Ngwanaitseele 2019 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. TEMANA A 1 Rre Mogaetsho o ne a supetsa Kedigoletse fa ba thubileng teng. E rile fa Kedigoletse a bona mokgwa o go butsweng lebati ka ona, a mo itsise gore batho ba ba thubileng foo, sediriswa se ba neng ba se dirisa se tshwana fela le se ba butseng ka sona kwa sekolong. Basimane ba, go bontsha ba ne ba dirisa kepu go robakanya ditshipi tsa disireletsamabati 5 le matlhabaphefo. Fa ba se na go robakanya jaana, ba bo ba dirisa sekurufuteraeba se se thata go tšhwetlelela konotswana ya lobati ba bo ba bula lobati kwa ntle ga go roba matshwaro a lona. E le mokgwa o ba bulang mabati ka ona. 2 Makolwane a ga Gasenna ba na le ntlo ya letlotla kwa ba beelang teng 10 thoto e ba e utswang mo mabenkeleng. Morago ga go utlwa kgang e, ya go thuba ga bona kwa lebenkeleng la ga Mogaetsho, maphodisa a tsaya yo mongwe wa bona go ya go sukolola diphatlho. Maphodisa a fitlhela letlotla le tletse ka thoto tsa lebenkele. Le fetogile bobeelo jwa dithoto. 3 Maphodisa ka a sa palelwe ke go gonya nnete, ba kabolola mosimane 15 ditshoka gore a bo a nne a tswe ka nnete gore ba kgonne jang go rwala thoto e kanakana. Mosimane a thathologa ka yona. 'Ke ne ke se esi. Ke ne ke na le Sparks. Ke ena a neng a re bolelela gore re dire eng fa re tsena kwa lebenkeleng la ga rre Mogaetsho, fa re fitlhela modisa wa bosigo,' a bua jalo mosimane wa ga Gasenna. A tlhalosetsa maphodisa 20 gore ba ne ba le babedi, mme Sparks e le wa boraro. 4 E rile fa ba tsena ka kgoro e kgolo ya segotlo sa lebenkele ba fitlhela modisa a ise a di huhumele. Ba tsena ka segotlo, mme ba mo phagelela mo mokgotshwaneng o a sielang borwa mo go ona fa bo setse bo pokile. Sparks a mo ikadima a ragaka modisa wa batho ka ditlhako, a 25 tsamaya a mo tshosetsa gore fa a ka kua, o tlaa bo a kuile la bofelo mo lefatsheng le le ka kwano. Modisa a wela dingalo fela a tshaba go tlhaba mokgosi. 5 Selo se se neng se dirwa ke Sparks le ditsala tsa gagwe e ne e le gore nako ya fa a ntse a tseneletse modisa ka magofi le ditlhako jaana, 30 basimane ba babedi ba, bona ba bo ba kgokgomolola thoto mo lebenkeleng. Ba direla ka pele go itse gore ba ka nna ba welwa. Ba rwala ba bo ba ikgotsofatsa. Kooteng bosigo joo, ba boelela gabedi kgotsa gararo kwa ga Mogaetsho. Fa bosa bo sa, ke fa ba tsere bontlhabongwe jwa lebenkele. 35 Kwalololo e ileditswe Phetla"